Buy Slow Dance Hair Perfume 75ml | Eau De Parfum | TheLoop.ie
SAVE €9.00 ON HIGH STREET PRICE OF €54.00
Hair Perfume 75ml DIE TESTAMENT: Alles wat jy oor NW24 se sepie moet weet | Netwerk24
DIE TESTAMENT: Alles wat jy oor NW24 se sepie moet weet
Die hoofkarakters van Die Testament: Andahr Cotton as Jacques, Ismail-Essop as Sandra, Nico Panagio as Bastian en Rolanda Marais as Annchen.
Netwerk24 se aanlyn blitssepie, Die Testament, begin komende Maandag, 2 September. Skakel elke weeksdag in om 'n 5 minute-episode te kyk.
Hier is alles wat jy oor die eerste Afrikaanse aanlyn blitssepie moet weet:
Wat as ek 'n episode gemis het?
Ons gaan elke weeksdag een episode om 08:00 in die oggend vrystel op Netwerk24.
LEES OOK: Ontmoet die Amerikaanse skrywer van ons sepie
Kyk na die voorskou:
Wie is die karakters?
Bastian Weyers gespeel deur Nico Panagio
Bastian Weyers (38) is “die perfekte seun”. Hy is lank en aantreklik, met ’n baie mooi lyf. Hy is ’n pa en ’n eggenoot en lyk van buite soos die perfekte man. Nico Panagio as Bastian Weyers. Hy is die hoof uitvoerende beampte van ’n tamaai familiemaatskappy, maar is nie bevoeg om dit te bestuur nie.
LEES OOK: 'n Kykie agter die skerms
Dan het hy ook ’n donker kant en word gedryf deur ’n diep behoefte om ’n eie, onafhanklike identiteit te hê wat nie afhang van sy pa, Sebastian Weyers, se goedkeuring nie. Hy probeer sy onbevoegdheid verdoesel met skelm onderhandelinge en dink dat hy dinge só sal kan regmaak.
Hy is geneig om middels te misbruik, veral alkohol. Sy vrou, met hulle jong kinders, het hom onlangs verlaat met die ultimatum dat hy sy duiwels moet takel, anders los sy hom vir altyd. Sy lewe begin ontrafel soos die waarheid duidelik begin raak ná sy pa se dood.
Annchen Weyers gespeel deur Rolanda Marais
Rolanda Marais as Annchen Weyers in Die Testament.
Annchen Weyers is die “vredemaker” van die Weyers-gesin. Sy is ’n sterk, bekwame vrou wat as die vredemaker gesien word – ’n rol wat vir haar ’n swaar emosionele las is. Sy werk as hoofargitek vir ’n tamaai maatskappy. Sy het vir haar gesin (haar pa, Sebastian, haar ouer broer, Bastian, en jongste broer, Jacques) begin sorg ná haar ma se dood tydens Jacques se geboorte. Dit is ’n rol waarin sy goed is en dit maak haar bang.
LEES OOK: Rolanda Marais oor haar nuwe karakter
LEES OOK: Rolanda ‘begin verbrokkel’
Annchen het haar gesinshuis (en provinsie) verlaat die oomblik toe sy klaar is met skool sodat sy kon vry wees van al die verantwoordelikhede en so ver as moontlik van haar gesin kon wees. Sy bly al vir die laaste tien jaar alleen en het vir haarself ’n suksesvolle en gelukkige lewe gebou. Ná haar pa se dood bevind sy haarself midde-in ’n boedel-drama tussen haar twee broers en haar pa se eksmeisie. Teësinnig tree sy tussenbeide, ook om te help met die maatskappy wat vinnig op bankrotskap afstuur.
Jacques Weyers gespeel deur Andahr Cotton
Andahr Cotton as Jacques Weyers.
Jacques Weyers (23) is die rebel van die Weyers-gesin. Hy is jonk en kwaad en is nooit werklik deur die gesin aanvaar nie, omdat sy ma dood is tydens sy geboorte. Die jong opkomende akteur Andahr Cotton vertolk die rol van Jacques Weyers in Netwerk24 se sepie Die Testament. Die enigste mens vir wie hy lief is, is Annchen wat haar bes probeer het om ’n soort ma-figuur vir hom te wees, al was sy self maar net ’n tiener.
Jacques is ’n vrygees. Hy bly steeds in die huis nadat hy twee keer opgeskop het en jaag nou sy droom na om ’n musikant te word terwyl hy deur die familiebesigheid se bemarking- en kommunikasie-departement betaal word (alhoewel hy nie veel doen nie).
LEES OOK: Ontmoet Andahr Cotton
Hy is aantreklik, maar opstandig teen enige vorm van outoriteit en gee daarom nie om hoe hy aantrek nie en kan aspris uitlokkend wees. Dit voel of sy pa se dood sy kans is om werklik weg te breek uit hierdie gemaksone. Jacques wil niks anders behalwe sy (kontant)erfporsie kry nie en wil daarna so ver as moontlik wegkom van sy gesin.
Hy is haatdraend teenoor sy suster (omdat sy hom gelos het), teenoor sy broer (omdat hy te voorbeeldig is) en teenoor sy pa wat nooit in hom geglo het nie. Maar aan die einde het hy sy familie baie nodiger as wat hy besef.
Sandra Maritz gespeel deur Amrain Ismail-Essop
Amrain Ismail-Essop as Sandra Maritz.
Sandra Maritz (42) is een van sewe kinders en het sonder ’n pa grootgeword. Amrain Ismail-Essop as Sandra Maritz. Sy het vyf jaar gelede met Sebastian Weyers betrokke geraak. Dié verhouding was ’n mengsel van liefde en geleentheid. Hulle was goed vir mekaar, maar het ook baie mooi geweet waar hulle met mekaar staan.
LEES OOK: 10 vrae aan Amrain Ismail-Essop
Sandra het ’n suksesvolle deeltydse dekorbesigheid, maar het by die huis gebly nadat sy saam met Sebastian ingetrek het. Hulle is nooit amptelik getroud nie, wil dit dalk in die toekoms doen.
Sandra is verskriklik mooi en sy weet hoe om dit te gebruik met mans én vrouens.
Lees alles oor Die Testament hier.
Meer oor: Rolanda Marais | Amrain Ismail-Essop | Nico Panagio | Andahr Cotton | Dietestament | Blitssepie
DIE TESTAMENT: Hier is die voorskou!